armvectores/hy_wikipedia_2023 huggingface dataset:
Աննա Անտոնովա

Աննա Անտոնովա (ռուս.՝ Анна Кирилловна Антонова, սեպտեմբերի 18, 1965(1965-09-18), Խարկով, Ուկրաինական ԽՍՀ, ԽՍՀՄ), խորհրդային մենասահորդ-գեղասահորդուհի։


== Կենսագրություն ==
Ծնվել է Խարկովում։ Աննայի առաջին մարզիչները եղել են Վլադիմիր Կարպովը և Գալինա Մելնիկովան։ 1979 թվականին նա տեղափոխվել է Լենինգրադ և սկսել մարզվել ամուսիններ Ալեքսեյ և Տատյանա Միշինների խմբում (խորեոգրաֆիայով զբաղվում էին Լենինգրադի բալետային պարողներ Նիկոլայ Տագունովը, Վլադիմիր Սիվակը)` ներկայացնելով «Զենիթ» ակումբը (Լենինգրադի մարզ, ավելի ուշ՝ ԲՄԱ)։ Առաջին հաջողությունները գրանցվել են 1981 թվականին, երբ նա զբաղեցրեց երրորդ հորիզոնականը պատանիների աշխարհի առաջնությունու և հինգերորդը` ԽՍՀՄ առաջնությունում։ 1982-84 թվականներին կայուն կերպով գտնվում էր ԽՍՀՄ առաջնությունների հաղթողների և ԽՍՀՄ գավաթի խաղարկության մրցումների հաղթողների շարքում, այդ թվում հաղթել է 1982 թվականի երկրի առաջնության ցուցադրական ծրագիրը։ Կրասնոյարսկում կայացած ԽՍՀՄ ժողովուրդների ձմեռային սպարտակիադայում զբաղեցրել է երկրորդ հորիզոնականը։ 1986 թվականի հունվարին ԽՍՀՄ առաջնությունում 10-րդ հորիզոնականը զբաղեցնելուց հետո հետո նա ավարտեց սպորտային կարիերան։
Անտոնովան աչքի էր ընկնում բալետի պարային ռիթմով։ Նա աշխարհում առաջին 3-4 գեղասահորդուհիներից մեկն է, ով կատարել է «բիլման» պիրուետը։ Եռակի թռիչքները գեղասահորդուհուն ոչ միշտ էին հաջողվում, ինչն էլ հանդիսնում էր միջազգային մրցումներում ցածր արդյունքների պատճառը։
2017 թվականի դրությամբ Անտոնովան աշխատում է որպես մարզիչ Էվրիի (Ֆրանսիա) SCA2000 ակումբում։


== Արդյունքներ ==


== Ծանոթագրություններ ==


== Արտաքին հղումներ ==
Профиль на сайте В.Соловьёва
Страница в facebook
Բարև, մայրաքաղաք

«Բարև, մայրաքաղաք» (ռուս.՝ Здравствуй, столица!), ռուսական գեղարվեստական ֆիլմ՝ նկարահանված 2003 թվականին ռեժիսոր Լեոնիդ Մարյագինի կողմից։ Նրա ինքնակենսագրական շարքի երկրորդ ֆիլմն է («101-րդ կիլոմետր» ֆիլմից հետո)։


== Սյուժե ==
Ֆիլմում ներկայացվում են 1960-ական թվականները։ Կինոնկարի գլխավոր հերոսը՝ գավառում ծնված երիտասարդ Սևան, Բալթիական նավատորմում ծառայությունն ավարտելուց հետո մեկնում է Մոսկվա, որպեսզի ընդունվի Գրականության ինստիտուտ։ Ռեստորանում նա ծանոթանում է հայտնի կինոռեժիսորի հետ, որը տղային առաջարկում է աշխատանք իր նոր ֆիլմի նկարահանման հրապարակում։ Հետզհետե Սևան հասկանում է, որ ուզում է դառնալ ռեժիսոր։ Իր նպատակին հասնելու համար նա որոշում է հաղթահարել բոլոր խոչընդոտները։


== Դերերում ==


== Նկարահանող անձնակազմ ==
Սցենարի հեղինակ՝ Լեոնիդ Մարյագին
Ռեժիսոր՝ Լեոնիդ Մարյագին
Օպերատոր՝ Յուրի Նևսկի
Նկարիչ՝ Յուրի Բուրաշով
Պրոդյուսեր՝ Նատալյա Պոպովա
Արտադրությունը՝ ЖАНР («Մոսֆիլմ»)


== Փաստեր ==
Լեոնիդ Մարյագինը նպատակ է ունեցել նկարահանել ինքնակենսագրական ֆիլմերի շարք՝ բաղկացած երեք կինոնկարից, որոնցից առաջին երկուսը եղել են «101-րդ կիլոմետր» և «Բարև, մայրաքաղաք» ֆիլմերը, իսկ երրորդ մասը պիտի լիներ վերակառուցման ժամանակաշրջանին նվիրված «Յոթ տարի առանց փոխադարձության» (ռուս.՝ «Семь лет без взаимности»), սակայն այն նկարահանել չի հասցրել։


== Մրցանակներ ==
2004 – Կաննի կինոփառատոն – «Մոսկովյան պրեմիերա» (Փառատոնի կազմկոմիտեի մրցանակ «Ինքնակենսագրության երկերգության համար», հետմահու – Լեոնիդ Մարյագին)


== Ծանոթագրություններ ==


== Արտաքին հղումներ ==
«Здравствуй, столица!» «Հայրենական կինոյի հանրագիտարան» կայքում
Բանք չափաւ (5274, Գրիգոր Նարեկացի)

Բանք չափաւ (5274), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5274 թվի տակ։ Ձեռագիրը գրվել է 1551 թվականին Գրիգոր վարդապետ Վարագեցի գրիչի կողմից Իլովում։ Ստացողը եղել է Գրիգոր վարդապետը։ Գրված է թղթի վրա, որը ունի 13x9 չափս։ Ձեռագիրը կազմված է 248 թերթից։ Գրված է միասյուն, նոտրգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր, սև մետաքս։ Հիշատակարաններ գրչի՝ 231բ, հետագայի ՝ 181ա (1728 թ.), 113բ, 153բ (1904 թ.):


== Բովանդակություն ==
Նաև՝ Ներս. Լամբրոնցւոյ Ներբողք ի վարս Ներս. Շնորհալւոյ, Խաչվերացի։
Աղօթք։
Ողբ ղարիպի (17-րդ դար)։


= Ծանոթագրություններ = =
Քելվին Քլայն

Անվան այլ կիրառումների համար տե՛ս՝ Քելվին Քլայն (այլ կիրառումներ)Քալվին Ռիչարդ Քլայն (նոյեմբերի 19, 1942(1942-11-19)[…], Բրոնքս շրջան, Նյու Յորք, Նյու Յորք, ԱՄՆ), ամերիկացի դիզայներ, ով Calvin Klein բրենդի հիմնադիրն է։ Բացի հագուստից, Քլայնը իր անունն է տվել նաև օծանելիքներին, ժամացույցներին և ակնեղենին։


== Վաղ տարիներ ==
Քլայնը ծնվել է Բրոնքս շրջանում (Նյու Յորք)՝ հրեաների ընտանիքում։ Նրա հայրը հունգարացի էմիգրանտ է, իսկ մայրը ավստրիացի և ամերիկացի գաղթականների դուստր է։ Քլայնը հաճախել է Արվեստի և դիզայնի ավագ դպրոցը և ստացել բարձրագույն ուսուցում, սակայն չի ավարտել այն։ Չնայած դրան, նա Fashion Institute of Technology համալսարանի կողմից 2003 թվականին ստացավ պատվավոր դոկտորի կոչում։ 1962 թվականին աշխատել է Դան Միլսթեյնի համար, ով վերարկուներ և կոստյումներ արտադրող էր և աշխատել նաև Նյու Յորքի այլ խանութներում։ Իսկ արդեն 1968 թվականին նա և իր մանկության ընկեր Բերի Շվարթզը ստեղծեցին իրենց առաջին կաղմակերպությունը։ Նա միանգամից հայտնի դարձավ Նյու Յորքի նորաձևության շաբաթվա ժամանակ՝ իր ստեղծած հագուստի «մաքուր» արտադրության համար։


== Անձնական կյանք ==
1964 թվականին նա ամուսնացավ տեքստիլ դիզայներ Ջեյն Սենթրի հետ։ Համատեղ նրանք ունեցան աղջիկ՝ Մարսի Քլայնը, ով դարձավ հեռուստատեսային պրոդյուսեր և այժմ աշխատում է NBC–ի «Շաբաթ երեկոյան ուղիղ եթերում» հեռուստաշոուում։ Սակայն նրանք 1974 թվականի բաժանվեցին։ 1986–ի սեպտեմբերին Իտալիայում գնումների նպատակով ճամփորդության մեկնման ժամանակ նա ամուսնացավ իր օգնականի՝ Քելլի Ռեկտորի հետ, ով հետագայում դարձավ լուսանկարիչ։ Զույգը ամուսնալուծվեց 2006 թվականի ապրիլին։ 2003 թվականին Քլայնը Սաութհեմփթոնում օվկիանոսի դիմաց գնեց մասնավոր տարածք և այնտեղ պատրաստեց 75 միլիոն դոլար արժողությամբ ապակե և բետոնե առանձնատուն։
Քլայնը ԱՄՆ դեմոկրատական կուսակցության նվիրատու է սկսած 1980 թվականից, և նվիրաբերել է կուսակցության թեկնածուներին շուրջ 250,000 դոլար։
Հայտնվել է նաև որոշ հեռուստաշոուներում, օրինակ՝ 30 Rock և Seinfeld։


== Ծանոթագրություններ ==
Լը Մենիլ Գիյոմ

Լը Մենիլ Գիյոմ (ֆր.՝ Le Mesnil-Guillaume), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 543 մարդ, բնակչության խտությունը` 141.04 մարդ/կմ²։ Բնակավայրը զբաղեցնում է 3.85 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 376 աշխատունակ (15-64 տարեկան)  բնակիչ, որոնցից ակտիվ էին 272-ը, իսկ ոչ ակտիվները` 104։ Ակտիվության ցուցանիշը կազմում է 72,3 %։ 272 աշխատունակ մարդկանցից աշխատել է 249 անձ (136 տղամարդ և 113 կին)։ Գործազուրկ են եղել 23 անձ (8 տղամարդ և 15 կին)։ 104 անաշխատունակներից 28-ը եղել են աշակերտներ կամ ուսանողներ, 54-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Այնո Բախ

Այնո Բախ (էստ․՝ Aino Bach, դեկտեմբերի 14, 1901(1901-12-14), Կոեռու, Յարվամաա, Էստոնիա - օգոստոսի 6, 1980(1980-08-06), Տալլին, Էստոնական ԽՍՀ, ԽՍՀՄ), էստոնացի և խորհրդային նկարիչ, փորագրող, գրաֆիկական նկարիչ։ Էստոնական ԽՍՀ ժողովրդական արտիստ (1961)։


== Կենսագրություն ==
1907 թվականից Այնո Բախը բնակվել է Նարվա քաղաքում։ Առաջին աշխարհամարտի բռնկումից հետո նա իր ընտանիքի հետ տարհանվել է Ռուսաստան՝ Սիբիր։ Այնտեղ ընդունվել է Օմսկի միջնակարգ դպրոց, 1921 թվականին վերադարձել է Էստոնիա։
1923 թվականից մինչև 1935 թվականը նկարչություն է սովորել Տարտուի Պալասի արվեստի դպրոցում՝ Նիկոլայ Տրիյկի ղեկավարությամբ, այնուհետև՝ փորագրության արվեստ։ 1931 թվականին ամուսնացել է նկարիչ Կաարել Լիյմանդայի հետ և կիսել է ամուսնու սոցիալիստական գաղափարները։ 1937 թվականին ամուսնու հետ մեկնել է Փարիզ։
Էստոնիայի ԽՍՀՄ-ին միացվելուց հետո Այնո Բախն ակտիվորեն մասնակցել է էստոնական արվեստի կյանքի վերակազմավորմանը։ Դասավանդել է Տարտուի գեղարվեստի դպրոցում։
Երկրորդ համաշխարհային պատերազմի սկսվելուց հետո նա տարհանվել է Յարոսլավլ, ամուսինը մահացել է տարհանման ժամանակ։ Բախը Յարոսլավլի նկարիչների միության ստեղծման նախաձեռնողներից էր, Էստոնական ԽՍՀ նկարիչների միության հիմնադիրներից մեկը։ Նա ղեկավարել է այդ միությունը։
1946 թվականից ապրել է Տալլինում։ Մահացել է 1980 թվականին։ Թաղված է Տալլինի անտառային գերեզմանատանը։ 


== Ստեղծագործություն ==
Էստոնիայի առաջին փորագրողներից մեկ լինելով՝ Այնո Բախը ցուցադրել է տեխնիկական վարպետություն, որն օգնել է ընդլայնել ինտալյոյի փորագրման արտահայտիչ հնարավորությունները։
Ժանրային կոմպոզիցիաների, պատկերազարդումների հեղինակ է` «Կինը կիթառով», (1936), «Մայրը երեխայի հետ», «Կինը հայելու մեջ» (աքվատինտա, 1937), «Քնած երեխա», «Փոքրիկ Մարի», Կերսի Մերիլասի դիմանկարը։
Այնո Բախը մասնակցել է ցուցահանդեսների Ռիգայում և Կաունասում (1937), Հռոմում, Բուդապեշտում և Անտվերպենում (1939)։


== Մրցանակներ ==
Հանրապետական մրցանակ (1947)
3 շքանշան և մեդալ
Էստոնիայի ԽՍՀ ժողովրդական արտիստ (1961)։


== Ծանոթագրություններ ==


== Արտաքին հղումներ ==
Այնո Բախ (անգլ.)
Այնո Բախ (անգլ.)
Շքանշաններ(չաշխատող հղում)
Փետրվարյան քամի

«Փետրվարյան քամի» (ռուս.՝ «Февральский ветер»), 1981 թվականի խորհրդային ֆիլմ, որը նկարահանել է ռեժիսոր Վլադիմիր Դոստալը Անդրեյ Վեյցլերի համանուն պիեսի հիման վրա։


== Սյուժե ==
1917 թվականի փետրվար, Սիբիր։ Աչինի բանտում խռովությունից հետո դրա կազմակերպիչ բոլշևիկ Կիրիլ Աստախովին ուղարկում են հեռավոր Կուտույսկի բերդագյուղ։ Նրան ուղեկցում է հսկիչ Ստեպան Ֆիլիմոնովը։ Տայգայով անցնող ճանապարհը, ձնամրրիկի ժամանակ որսորդական ձմեռանոցում գիշերակացը նրանց թույլ են տալիս ծանոթանալ միմյանց հետ։


== Դերերում ==
Միխայիլ Ուլյանով – Ստեպան Ֆիլիմոնով
Իգոր Լիվանով – Կիրիլ Աստախով, բոլշևիկ, ճնշված խռովության կազմակերպիչ
Անդրեյ Պոպով – Վասիլի Իգնատևիչ Դանովիչ
Սերգեյ Յակովլև – Ժադով
Անատոլի Գրաչյով – Բուռլացկի
Սվետլանա Դանիլչենկո – նահանգապետի կինը
Վիտալի Վենգեր – էպիզոդ
Միխայիլ Դադիկո – էպիզոդ


== Նկարահանումներ ==
Ֆիլմի նկարահանումները կատարվել են Իրկուտսկում և այդ ժամանակ նոր ստեղծվող փայտե ճարտարապետության թանգարանում։ Ֆիլմի բեմադրող նկարիչն է Ալեքսանդր Սամուլեկինը։
Ֆիլմի դրվագներում ներգրավված են Իրկուտսկի Օխլոպկովի անվան դրամատիկական թատրոնի դերասանները, մասնավորապես սա Վիտալի Վենգերի քիչ կինոդերերից է։


== Քննադատություն ==
Քննադատ Տատյանա Մարչենկոն նշել է, որ էկրանավորված պիեսի սյուժեն կառուցված է որպես «լարված հոգեբանական մենամարտ», նրա հերոսների կատաղի վեճ։

— Իլյա Ստրեկալով, «25-й кадр», 2018 թվական


== Ծանոթագրություններ ==


== Աղբյուրներ ==
Февральский ветер // Домашняя синематека: отечественное кино 1918—1996 / Сергей Землянухин, Мирослава Сегида. — М.: «Дубль-Д», 1996. — 520 с. — стр. 472
Иркутян приглашают в «Молчановку» на фильм «Февральский ветер» // ИА «Телеинформ», 17.06.16
Февральский ветер Archived 2020-06-08 at the Wayback Machine. // Мосфильм
Մ. Պ. Դևյատաևի տուն-թանգարան

Մ. Պ. Դևյատաևի տուն-թանգարան (ռուս.՝ Дом-музей М. П. Девятаева), թանգարան Մորդովիայի Տորբեևո քաղաքատիպ ավանում։ Նվիրված է կործանիչ օդաչու Միխայիլ Պետրովիչ Դևյատաևի սխրանքին, որը խորհրդային մի շարք այլ ռազմագերիների հետ ֆաշիստական համակենտրոնացման ճամբարից իրականացրել է հերոսական փախուստ։


== Պատմություն ==
Տուն-թանգարանը բացվել է 1975 թվականի  մայիսի 8-ին հասարակական հիմունքներով։  1978 թվականից դարձել է  Մորդովիայի հանրապետական միացյալ գավառագիտական թանգարանի մասնաճյուղ։
Թանգարանը գտնվում է աղյուսե կցակառույցով փայտե շենքում, որը կառուցվել է այն տան վայրում, որտեղ ծնվել և ապրել է Մ. Պ. Դևյատաևը։ Փայտե շենքում կա 1920-1930-ական թվականների գյուղացիական կյանքի մթնոլորտը հիշեցնող հուշասենյակ, կցակառույցում `Դևյատաևի սխրանքին նվիրված ցուցադրություն։ Ցուցադրվում են Սակսենխաուզեն (Sachsenhausen) համակենտրոնացման ճամբարի բանտարկյալների իրական հագուստները և կոշիկները, նամակները, պարգևները, լուսանկարներն ու փաստաթղթերը։


== Ծանոթագրություններ ==


== Արտաքին հղումներ ==
Информация о доме-музее Девятаева на сайте Мордовского республиканского объединенного краеведческого музея
Ժանր

Ժանր (ֆր.՝ genre -տեսակ, սեռ), գեղարվեստական ստեղծագործության որոշակի տեսակ։


== Ժանրերը արվեստի տարբեր ձևերում ==
Արվեստում արտացոլվող կենսական երևույթների, ինչպես նաև հեղինակային մոտեցման բազմազանության շնորհիվ, պատմական զարգացման ընթացքում ամեն մի արվեստի ներսում գոյացել են ստեղծագործության տարբեր տիպեր՝ ժանրեր։


=== Գրականություն ===
Էպիկական սեռի ժանրեր - վեպ, վիպակ, պատմվածք, նովել
Քնարական սեռի ժանրեր - ներբող, եղերերգություն, էպիգրամ, բանաստեղծություն, էլեգիա, սոնետ, գազել
Դրամատիկական սեռի ժանրեր - ողբերգություն, կատակերգություն, վոդևիլ, դրամա, ֆարս
Քնարաէպիկական սեռի ժանրեր - պոեմ, բալլադ, առակ։


=== Երաժշտություն ===
Երաժշտական ժանրը բազմիմաստ հասկացություն է, որը բնութագրում է երաժշտական ստեղծագործության տարբեր ոճերն ու տեսակները, կապված իրենց ծագման, ինչպես նաև սահմանված կարգով իրենց կատարումն ու ընկալումը։ Երաժշտական ժանրի հայեցակարգը ցուցադրում երաժշտագիտության և երաժշտական էսթետիկայի հիմնական խնդիրը, և իրենից ներկայացնում է գեղարվեստական նույնականացման կարևորագույն միջոցներից մեկը։

Երգ
Սյուիտ
Օպերա


=== Նկարչություն ===
Բնանկար
Դիմանկար
Նատյուրմորտ
Պլակատ
Ծաղրանկար


== Ժանրերի փոփոխումը ==
Ամեն մի ժանր ունի իր համեմատաբար կայուն, հաճախ դարերով պահպանվող թեմատիկ, կառուցվածքային հատկանիշները։ Սակայն ժանրերը զարգանում և փոփոխվում են։ Առկա գեղարվեստական ձևերի զուգորդումից կարող են առաջանալ նոր ժանրեր։ Վերածննդի դարաշրջանում առաջացան վեպն ու նովելը, 18-րդ դարում դրաման, 19-րդ դարում ակնարկը, ժանրային նկարչությունը և օպերան։ Որոշ ժանրեր, օրինակ՝ անտիկ գրականության դյուցազներգությունը և կլասիցիզմի հովվերգությունը դադարեցին գոյություն ունենալուց։


== Հղումներ ==
Սուարէլ-Քութբե

Սուարէլ-Քութբե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հրաչյա Գասպարյան (ռեժիսոր)

Անվան այլ կիրառումների համար տե՛ս՝ Հրաչյա Գասպարյան (այլ կիրառումներ)Հրաչյա Վահագնի Գասպարյան (հունվարի 13, 1946(1946-01-13), Ալավերդի, Հայկական ԽՍՀ, ԽՍՀՄ), ռեժիսոր, ՀՀ ժողովրդական արտիստ (2011)։
Դերասան Ալեքսանդր Գասպարյանի հայրն է։


== Կենսագրություն ==
1972 թվականին ավարտել է Երևանի գեղարվեստա-թատերական ինստիտուտը։ 1972-1974 թվականներին եղել է Լենինականի Ասքանազ Մռավյանի անվան դրամատիկական թատրոնի ռեժիսոր, 1974-1992 թվականներին՝ Երևանի Ստանիսլավսկու անվան ռուսական թատրոնի ռեժիսոր։ 1992 թվականից աշխատել է որպես Համազգային թատրոնի ռեժիսոր, 1993 թվականից՝ գլխավոր ռեժիսոր։ 1976 թվականից դասավանդում է Երևանի թատրոնի և կինոյի պետական ինստիտուտում, պրոֆեսոր` 2003, 1998-2006 թվականներին՝ պրոռեկտոր,  2006-2011 թվականներին՝ ռեկտոր։ Պիեսներ է բեմադրել նաև Օդեսայի դրամատիկական թատրոնում, ԵՏԹ-ում, հեռուստաթատրոնում։ 2003 թվականին լույս է տեսել ռեժիսորի ստեղծագործական կյանքին նվիրված «Թատերական կոլաժ» ժողովածուն։


== Բեմադրություններ ==
«Փիրոսմանի», Վ. Կորոստիլյուկ, ԵՌԹ 1976
«Հորովել», Գ. Սարգսյան, ԵՌԹ, 1978
«Երեկո», Ա. Դուդարև, ԵՌԹ, 1984
«Մարդակերները», Ս. Մրոժեք, 1989
«Շիկացած սիրեկանը», Ն. Սայմոն, Համազգային թատրոն, 1994
«Անբան Հուռին», ըստ Հովհաննես Թումանյանի, Համազգային թատրոն, 1994
«Տարտյուֆ», Մոլիեր, Համազգային թատրոն, 1998


== Դերեր կինոյում ==
«Արձակուրդ ծովափին», Մոսֆիլմ, 1986
«Քառյակ», 1987
«Երեք նավազներ տոթ անապատում», Հայֆիլմ, 1991
«Շիրազի Վարդը», Արմենիա հեռուստաընկերություն, 2020


== Պարգևներ, մրցանակներ ==
Լեհական դրամատուրգիայի միջազգային փառատոնի առաջին մրցանակ (Ս. Մրոժեկի «Մարդակերները» բեմադրության համար), 1989
ՀՀ արվեստի վաստակավոր գործիչ, 2004
ՀԳԹՄ «Արտավազդ» մրցանակ (Անտոն Չեխովի «Հոբելյան» բեմադրության համար), 2010
ՀՀ ժողովրդական արտիստ, 2011


== Ծանոթագրություններ ==


== Արտաքին հղումներ ==
Հրաչյա Գասպարյան և Էդուարդ Զորիկյան
Arrai TV

Arrai TV (արաբ․՝ قناة الرأي‎‎‎‎), սիրիական արբանյակային հեռուստաալիք, որը հեռարձակվում է արաբերեն լեզվով։ Հեռուստաալիքքը հեռարձակում էր Լիբիայի նախագահ Մուամար Քադաֆիի գաղափարախոսույունը և վերջինիս սպանվելուց հետո դադարեցրել է աշխատանքը։ Հեռուստաալիքը փակվել է 2011 թ.-ի դեկտեմբերի 4-ին։
Ռիսսա

Ռիսսա (էստ․՝ Rõssa), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նույնության փիլիսոփայություն

Նույնության փիլիսոփայություն, փիլիսոփայական կոնցեպցիա, օբյեկտիվ իդեալիզմի տարատեսակ, ըստ որի բնության և ոգու, կեցության և մտածողության, օբյեկտի և սուբյեկտի տարբերակումը, հակադրումը և զարգացումն ածանցվում են մի նախասկզբից, որը ներքուստ տարբերակված չէ, այսինքն՝ «բացարձակ նույնականություն» է՝ «բացարձակ մտածողություն» (ըստ Ֆ․ Շելինգի), «բացարձակ գաղափար» (ըստ Գ․ Հեգելի)։ Նույնության փիլիսոփայությունը հակադրվում է Ի․ Կանտի ուսմունքում առկա դուալիստական միտումներին և Յո․ Ֆիխտեի սուբյեկտիվ իդեալիզմին։


== Ըստ Շելինգի ==
Նույնության փիլիսոփայության հիմնական սկզբունքը տրամագծորեն հակադիր է դուալիստական համակարգերի (դուալիզմ) սկզբունքին։ Նույնության փիլիսոփայությունը որպես որոշակի փիլիսոփայական կոնցեպցիա պատմականորեն կապվում է Ֆրիդրիխ Շելինգի անվան հետ։ Շելինգը փորձելով հաղթահարել կանտյան և ֆիխտեյան համակարգերի դուալիզմը, առաջ քաշեց մոնիստական փիլիսոփայության մի նոր ելակետային սկզբունք՝ սուբյեկտիվի և օբյեկտիվի, իդեալականի և ռեալի բացարձակ նույնությունը։


== Ըստ Հեգելի ==
Մտածողության և կեցության նույնության սկզբունքն ընկած է նաև հեգելյան համակարգի հիմքում, բայց այդ սկզբունքը Հեգելի կողմից իրացվում է այլ կերպ, քանի որ նույնությունն ինքը նրա կողմից ըմբռնվում է դիալեկտիկորեն, ոչ որպես անշարժ աբսոլյուտ, անորոշ միասնություն, որն անտարբեր կերպով հակադրվում է կեցության բազմազանությանը, այլ որպես ինքնազարգացող տրամաբանական իդեա, որի որոշակիությունն ու տարբերակվածությունը գտնվում են հենց իր մեջ իբրև նրա իմանենտ անվերջ ձև։


== Մետաֆիզիկական ըմբռնում ==
Նույնության փիլիսոփայության սպեցիֆիկ առանձնահատկությունը, որով նա տարբերվում է մյուս օբյեկտիվ իդեալիստական կոնցեպցիաներից, ոչ թե պարզապես մտածողության ու կեցության նույնության ընդունումն է, այլ այդ նույնության մետաֆիզիկական ըմբռնումը։ Լինելով փիլիսոփայության հիմնական հարցի լուծման փորձերից մեկը՝ նույնության փիլիսոփայությունը հանում է այդ հարցը՝ անշարժ բացարձակ սուբստանցիայի ընդերքում տարրալուծելով ոգու և բնության, մտածողության և կեցության տարբերությունները։
Ներկայումս մտածողության և կեցության մետաֆիզիկական նույնության գաղափարները քարոզվում են նեոթոմիզմի առանձին դպրոցների կողմից։
Մարքսիստական փիլիսոփայությունն իր մոնիզմը հիմնավորում է՝ ելնելով աշխարհի մատերիական միասնության և զարգացման գաղափարից։


== Ծանոթագրություններ ==
Բիստրի (Վոզնեսենսկի գյուղական համայնք)

Անվան այլ կիրառումների համար տե՛ս՝ Բիստրի (այլ կիրառումներ)Բիստրի (ռուս.՝ Быстрый), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Վոզնեսենսկի գյուղական համայնքի կազմի մեջ։
2010 թ. տվյալներով Բնակչությունը կազմում է 91 մարդ։
Տոմաշևկա (այլ կիրառումներ)

Տոմաշևկա, կարող է վերաբերել՝

Տոմաշևկա - գյուղ Ուկրաինայի Ղրիմի Ինքնավար Հանրապետության Ջանկոյի շրջանում
Տոմաշևկա - գյուղ Ռուսաստանի Սմոլենսկի մարզի Սմոլենսկի շրջանի կազմում
Ռուս-բյուզանդական պատերազմ (907)

Ռուս-բյուզանդական պատերազմ, 907 թվականին Բյուզանդական կայսրության և Կիևյան Ռուսիայի միջև բռնկված ռազմական առճակատում։ Պատերազմական գործողությունների սանձազերծողը Կիևյան Ռուսիայի իշխան Օլեգն է, ով նպատակ ուներ պաշարել Բյուզանդիոնի մայրաքաղաք Կոստանդնուպոլիսը։ Ըստ մեզ հասած տեղեկությունների՝ ռուսական բանակը կազմված է եղել շուրջ 2 հազար ռազմանավերից։ Կիևյան զորքերի ներխուժմանը հակազդել է կայսր Լևոն VI Իմաստասերը։
Ըստ «հին ռուսական տարեգրության»՝ սա եղել է ռուսների ամենահաջողված ռազմարշավն ընդդեմ Բյուզանդական կայսրության։ Այնուամենայնիվ, հունական աղբյուրները այս պատերազմի մասին որևէ տեղեկություններ չեն պարունակում։


== Պատերազմական գործողություններ ==
907 թվականի ռուս-բյուզանդական պատերազմի մասին մեզ հաղորդող միակ աղբյուրը Նեստորի կողմից գրված «հին ռուսական տարեգրությունն» է։ Արշավանքի մասին տեղեկությունները սերունդները բանավոր կերպով փոխանցել են միմյանց և ի վերջո այն բովանդակվել է ռուսական տարեգրության մեջ։ Ռուս-բյուզանդական պատերազմի նկարագրությանը բնորոշ է ոչ թե փաստակենտրոնությունը, այլ ժողովրդական բնահյուսության գունագեղ պատկերավորման առկայությունը։
Ըստ սկզբանղբյուրի՝ 907 թվականին Կիևյան Ռուսիայի Օլեգ իշխանը արշավանք է կազմակերպում դեպի Բյուզանդիայի մայրաքաղաք Կոստանդնուպոլիս։ Նախքան ռուսական զորքերը կշարժվեին Բյուզանդիոնի ուղղությամբ, հույն դեսպանները ցանկանում են Օլեգին սպանելով խափանել արշավանքը, սակայն հզոր բանականության տեր ռուսաց իշխանը հրաժարվում է խմել թունավորված ըմպանակից։
Շուտով ռուսական ռազմածովային ուժերը անցնում են Բոսֆորի նեղուցը և ափ իջնում արևմտյան Թրակիայում։ Վերջիններս ապավինում են պաշարողական մեքենայի օժանդակությանը՝ սկսելով Կոստանդնուպոլսի գրավումը։ Հեղինակը նշում է․

Վախենալով ռուսների ակնհայտ ռազմական հաջողություններից՝ բյուզանդացիների Լևոն VI Իմաստասեր կայսրը ստիպված է լինում զինադադար կնքել կիևյան ինտերվիստների հետ։ Պատերազմն ավարտվում է խաղաղ բանակցությունների միջոցով, որի արդյունքում էլ Բյուզանդիան պարտավորվում է ցանկացած հեծանավի համար նվարել տասներկու գրիվնա (հին ռուսական դրամական միավոր)։


== Աղբյուրներ ==
Andrey Nikolayevich Sakharov. Дипломатия древней Руси: IX – первая половина X в. Moscow, 1980.
Analysis of Nestor's account of the expedition on www.textology.ru.
Սակիրե (Դմանիսի շրջան)

Սակիրե (վրաց.՝ საკირე), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1400 մետր բարձրության վրա։ Շրջկենտրոն Դմանիսից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 46 մարդ։


== Ծանոթագրություններ ==
20 000 լյո ջրի տակ (այլ կիրառումներ)

20 000 լյո ջրի տակ, կարող է վերաբերել.

20 000 լյո ջրի տակ - Ժյուլ Վեռնի առաջին համանուն, լայնամետրաժ վեպի էկռանավորում։
20 000 լյո ջրի տակ - Village Roadshow Pictures–ի 1997 թվականին նկարահանած հեռուստաֆիլմը ֆրանսիացի գրող Ժյուլ Վեռնի համանուն վեպի մոտիվներով։ Ռեժիսոր Ռոդ Հարդի, սցենարիստ Բրայան Նելսոն։
Նիկոլայ Կոչին

Նիկոլայ Եվգրաֆովիչ Կոչին (մայիսի 6 (19), 1901, Սանկտ Պետերբուրգ, Ռուսական կայսրություն - դեկտեմբերի 31, 1944(1944-12-31), Մոսկվա, ՌԽՖՍՀ, ԽՍՀՄ), խորհրդային մեխանիկ, մաթեմատիկոս, գեոֆիզիկոս, դինամիկական օդերևութաբանության հիմնադիրներից։
ԽՍՀՄ ԳԱ ակադեմիկոս (1939)։ Ավարտել է Պետրոգրադի համալսարանը (1923)։ Դասավանդել է Լենինգրադի (1924-1934) և Մոսկվայի (1938-1944) համալսարաններում։ 1933-1934 թվականներին եղել է Տեսական օդերևութաբանության ինստիտուտի դիրեկտորը, իսկ 1939 թվականից՝ ԽՍՀՄ ԳԱ մեխանիկայի ինստիտուտի մեխանիկայի բաժնի վարիչը։ Աշխատանքները վերաբերում են դինամիկական օդերևութաբանության, հիդրոդինամիկայի, աերոդինամիկայի, մաթեմատիկայի և տեսական մեխանիկայի հարցերին։


== Ծանոթագրություններ ==
Սիզախոտ

Սիզախոտ (լատ.՝ Phleum), կատվաձետ, ճիլ, ֆլեոն, տիմոֆեեվկա, դաշտավլուկազգիների (հացազգիներ) ընտանիքի միամյա կամ բազմամյա խոտաբույսերի ցեղ։ Հայտնի է մոտ 20, ՀՀ-ում՝ 4 տեսակ՝ սիզախոտ մարգագետնային (Ph.pratense), սիզախոտ տափաստանային (Ph.phleoides), սիզախոտ ալպիական (Ph.alpinum), սիզախոտ հուրանավոր (Ph.panikulatum)։ Տարածված է գրեթե բոլոր մարզերում։ Աճում է մարգագետնատափաստանային, հետանտառային, ենթալպյան գոտիներում, չոր և խոնավ հողերում և այլն։


== Կառուցվածք ==
Կոճղարմատը կարճ է։ Ցողունը հիմնականում կանգուն է, սնամեջ, բարձրությունը՝ 20-155 սմ։ Տերևները նշտարաձև են, սրածայր, խորդուբորդ եզրերով, բաց կանաչավուն։ Ծաղկաբույլը հասկանման հուրան է։ Ծաղկում է մայիս-հուլիսին։ Պտուղը բարակ, կաշեկերպ ծաղկիկային թեփուկի մեջ պարփակված ձվաձև հատիկ է։ Արժեքավոր կերաբույս է։ ՀՀ-ում շրջանացված են Կրասնոդարի 1 և Ստեփանավանի տեղ. սորտերը։


== Պատկերասրահ ==

		
		


== Տեսակներ ==
Phleum alpinum
Phleum arenarium
Phleum bertolonii DC.
Phleum boissieri Bornm.
Phleum ×brueggeri K.Richt.
Phleum crypsoides d'Urv. Hack.
Phleum echinatum Host
Phleum exaratum Griseb.
Phleum gibbum Boiss.
Phleum himalaicum Mez
Phleum hirsutum Honck.
Phleum iranicum Bornm. Gauba
Phleum montanum K.Koch
Phleum paniculatum Huds.
Phleum phleoides H.Karst.
Phleum subulatum Savi Asch. Graebn.
Phleum ×viniklarii Röhl.


== Արտաքին հղումներ ==
Flora Europaea: Phleum
Germplasm Resources Information Network: Phleum Archived 2009-05-08 at the Wayback Machine.
USDA Plants Profile: Phleum Archived 2011-07-19 at the Wayback Machine.
Կանաչ ասպետը

«Կանաչ ասպետը» (անգլ.՝ The Green Knight), ֆեբտեզի ֆիլմ, որ նկարահանել է ռեժիսոր Դևիդ Լոուրին 14-րդ դարի անհայտ հեղինակի «Սըր Հավեյնն ու Կանաչ ասպետը» պոեմի հիման վրա։ Ֆիլմում նկարահանվել են Դև Պատելը, Ալիսյա Վիկանդերը, Ջոել Էդգերտոնը, Սարիտա Չոուդրին, Շոն Հարրիսը, Քեյթ Դիկին, Բարրի Քոեգանը և Ռալֆ Այնեսոնը։


== Սյուժե ==
Լեգենդների ու կախարդների ժամանակներում, երբ պատիվն ամենից վեր էր, սըր Հավեյնը (Դև Պատել) ընդունում է խորհրդավոր Կանաչ ասպետի մարտահրավերը։ Այժմ Արթուր թագավորի ժառանգը և Կլոր սեղանի ասպետը պետք է հեռանա Կամելոտից և մեկնի վտանգավոր ուղևորության անիծված երկրներով։


== Դերերում ==
Դև Պատել – Սըր Հավեյն
Ալիսյա Վիկանդեր – Լեդի / Էսսել
Ջոել Էդգերտոն – Լորդ
Սարիտա Չոուդրի – Մայր
Շոն Հարրիս – Թագավոր
Քեյթ Դիքի – Թագուհի
Բարրի Քոեգան – Աղբակրկիտ
Ռալֆ Այնեսոն – Կանաչ ասպետ


== Արտադրություն ==
2018 թվականի նոյեմբերին հայտարարվել է, որ Դևիդ Լոուրին նշանակվել է «Սըր Հավեյնն ու Կանաչ ասպետը» պոեմի նոր էկրանավորման ռեժիսոր, որի ֆինանսավորմամբ զբաղվելու են A24, Ley Line Entertainment և Bron Studios ընկերությունները։
2019 թվականի մարտին Դև Պատելը բանակցություններ է սկսել ֆիլմում նկարահանվելու վերաբերյալ։ Նույն ամսում ֆիլմի դերասանական կազմին միացել են Բարրի Քեոգանը և Ռալֆ Այնեսոնը։ 2019 թվականի ապրիլին հայտարարվել է, որ ֆիլմի նկարահանումներին մասնակցելու են նաև Ալիսյա Վիկանդերը և Էրին Քելլիմանը։
Ֆիլմի նկարահանումներն սկսվել են 2019 թվականի մարտին Ardmore Studios ստուդիայի նկարահանման հրապարակներու։ Վիզուալ էֆեկտների պատասխանատուն եղել է Weta Digital ընկերությունը.


== Մարքեթինգ ==
Ֆիլմի թիզեր-թրեյլերը հրապարակվել է համացանցում 2020 թվականի փետրվարի 13-ին A24 ընկերության կողմից։


== Թողարկում ==
Ֆիլմի միջազգային պրեմիերան նախատեսվել է անցկացնել 2020 թվականի մարտի 16-ին SXSW կինոփառատոնի շրջանակներում, որին պետք է հետևեր կինոթատրոնային պրեմիերան 2020 թվականի մայիսի 29-ին։ Սակայն COVID-19 համավարակի պատճառով փառատոնը չեղարկվել է։


== Ծանոթագրություններ ==
Փշերով տուն

Փշերով տուն (կատ.՝ Casa de les Punxes, իսպ.՝ Casa Terrades), շինություն Բարսելոնայի Էշամպլե թաղամասում։ Կառուցվել է 1905 թվականին մոդեռն ճարտարապետ Ժոզեպ Պուչ-ի-Կադաֆալկայի նախագծով։ Շինությունը գտնվում է Դիագոնալ պողոտայի, Բրուկ և Ռոսելյո փողոցների միջև։


== Պատմություն ==


=== Շինարարություն ===
Փշերով տունը կառուցվել է 1903 - 1905 թվականներին մոդեռն ճարտարապետ Ժոզեպ Պուչ-ի-Կադաֆալկայի նախագծով։ Այն հանդիսանում է ճարտարապետի առավել հայտնի նախագիծը։ Տունը կառուցվել է Տերադես (Terrades) ազգանունով երեք քույրերի պատվերով, ինչը առիթ է հանդիսացել տան երկրորդ անվանման` «Տերադես տուն» (Casa Terrades): Ճարտարապետի նպատակն է եղել քույրերին պատկանող երեք տները միացնել։
Շենքը պատմական հուշարձանի կարգավիճակ է ձեռք բերել 1975 թվականին, իսկ 1980 թվականի հիմնանորոգվել է։


=== Սեփականատերերի փոփոխություն ===
1991 թվականին տունը ձեռք է բերել «Կոլոնիալ» ընկերությունը։ 2003 թվականին ևս մեկ վերանորոգում է իրականացվում, որ ավելի մոտ էր ճարտարապետի սկզբնական տարբերակին։ Տունը աճուրդի է հանվել և վաճառվել մասնավոր սեփականատիրոջ։ Ներկայումս այն մասնավոր սեփականություն է և փակ է այցելությունների համար. շենքը կարելի է դիտել միայն դրսից։


== Կոմպոզիցիա ==

«Փշերով տուն» անվանումը կառույցը ձեռք է բերել սրաձողերով կոնաձև վեց աշտարակների շնորհիվ։ Տան ճակատային մասերը միանգամից երեք փողոցի են նայում` Բրուկ (իսպ.՝ Bruc), Ռոսելյո (իսպ.՝ Rosello) և Դիագոնալ մայրուղի (կատ.՝ Avinguda Diagonal): Տունը միջնադարյան դղյակների օրինակով է կառուցված` պահպանելով եվրոպական գոթիկայի ճարտարապետական լուծումները։ Շենքի ճակատային մասերը կառուցված են աղյուսից և տաշած քարից։ Դրանցից յուրաքանչյուրն ունի ինքնատիպ զարդարանք` դեկորատիվ պաննոյով և քարի փորագրություններով։ Առավել հայտնի է Ռոսելյո փողոցի կողմի պաննոն, որում պատկերված է սուրբ Գևորգը (San Jorge): Փորագրություններն արված են մոդեռն ոճով։ Արվեստագետները շենքը բնութագրում են որպես ֆլամանդական քաղաքապետարանի ու միջնադարյան դղյակի հիբրիդ։


== Ծանոթագրություններ ==
Ալեքսանդր Էկման

Կարլ Վիլհելմ Ալեքսանդր Էկման (շվեդերեն՝ Karl Wilhelm Alexander Ekman, հունվարի 12, 1984(1984-01-12), Kista, Ստոկհոլմ, Ստոկհոլմի լեն, Շվեդիա), շվեդ դերասան,  բալետի խորիոգրաֆ։


== Կենսագրություն ==
Էկմանը սովորել է Ստոկոլմում գտնվող Շվեդիայի թագավորական բալետի դպրոցում։ 15 տարեկանում Ալեքսանդրը պարել է Ֆրանսիայում գտնվող Europa Danse–ում և իր համար բացահայտել բազմաթիվ միջազգային վարպետների։ 16 տարեկանում սկսել է իր պրոֆեսիոնալ պարային կարիերան և միացել է Շվեդիայի թագավորական բալետին։ Մեկ տարի անց տեղափոխվել է Հոլանդիա՝ Հաագայում գտնվող Նիդեռլանդների բալետի թատրոն, ապա՝ Ստոլկհոլմում գտնվող Կուլբերգ բալետ ընդունվելու համար։ 5 տարի պրոֆեսիոնալ պարելուց հետո, երբ 25 տարեկան էր, որոշել է դառնալ խորիոգրաֆ և լիովին նվիրվել է կարիերայի այդ ուղղությանը։
2013 թվականին արժանացել է Լոուրենս Օլիվիեի մրցանակի «Կակտուսներ» օրիգինալ աշխատանքի խորիոգրաֆիայի համար։ Նրա մյուս հայտնի աշխատանքից են «Թայլ»–ը, «Կարապի լիճ»–ը, «Էպիզոդ 31»–ը և «Էսկապիստ»–ը։ 2015 թվականին նա եղել է SR P1 հաճախականության շվեդական «Ամառ» ռադիոծրագրի հաղորդավար։
Նրա բեմադրությունները կատարել են Մոնտե Կարլոյի բալետը, Բոստոնի բալետը, Զապերի օպերայի պարախումբը, Շվեդիայի թագավորական բալետը, Նորվեգիայի ազգային բալետը, Սան Պաուլոյի քաղաքային բալետը, Սիդնեյի պարային խումբը և Վիեննայի պետական բալետը։ Դրանցից մի քանիսի համար նա նաև մշակել է դեկորացիաներ և կոստյումներ կամ հորինել է երաժշտություն։
2018 թվականին պարել է իր սեփական խորիոգրաֆիան («Բերգմանի մասին մտքերում») Փարիզի Ելիսեյան դաշտերի թատրոնում։


== Ծանոթագրություններ ==


== Արտաքին հղումներ ==
Александр Экман: «Реальность нужно проживать, а не показывать»
Александр Экман Ինստագրամում
Александр Экман. От первого лица
Александр Экман Internet Movie Database կայքում
Alexander Ekman Archived 2019-06-09 at the Wayback Machine. på Göteborgsoperan
Լիգովսկի գյուղական խորհուրդ (Խարկովի մարզ)

Լիգովսկի գյուղական խորհուրդ  (ուկրաիներեն՝ Лигівська сільська рада), Ուկրաինայի Խարկովի մարզի Սախնովշչինսկի շրջանում։
2001 թվականի տվյալներով Լիգովսկի գյուղական խորհրդում բնակվում էր 1749 մարդ։ Բնակավայրը զբաղեցնում է 101.49 կմ² տարածք։ Բնակչության խտությունը կազմում էր 17.23 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մեդվեժի (գյուղ, Խուստի շրջան)

Մեդվեժի (ուկրաիներեն՝ Медвежий), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Մեդվեժի գյուղում բնակվում էր 74 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆավզիա Քուֆի

Ֆավզիա Քուֆի (պարսկերեն՝ فوزیه کوفی, 1975, Բադախշան, Աֆղանստան), աֆղանցի քաղաքական գործիչ և կանանց իրավունքների ակտիվիստ։ Ծագումով Բադախշեն մարզից է, ներկայումս Քաբուլի խորհրադարանի անդամ է և Ազգային ժողովի փոխնախագահն է։


== Կենսագրություն ==


=== Երիտասարդություն և կրթություն ===
Ծնվել է յոթ կանանցից բաղկացած բազմակին ընտանիքում, և Քուֆին իր սեռի պատճառով առաջինն էր մերժվել իր ծնողների կողմից։ Նր հայրը Խորհրդարանի անդամ էր, իսկ մայրը ձգտում էր որդի ունենալ՝ ամուսնու հետ մտերմությունը պահպանելու համար։ Քուֆիի ծնվելու օրը նա կնքեց իր մահկանացուն։
Նա կարողացել էր համոզել իր ծնողներին դպրոցում կրթություն ստանալու համար՝ դառնալով ընտանիքի միակ աղջիկը, ով դպրոց էր հաճախում։ Հետագայում համալսարանն ավարտել է բիզնեսի և կառավարման մագիստրոսի աստիճանով։ Նրա հայրը 25 տարի շարունակ եղել է Խորհրդարանի անդամ։ Նրան սպանել են Աֆղանական պատերազմի ժամանակ (1979-1989)՝ մոջահեդների կողմից։
Քուֆին սկզբնապես ցանկանում էր դառնալ բժիշկ, սակայն ընտրում է քաղաքագիտությունն ու դառնում է ՅՈՒՆԻՍԵՖ-ի անդամ։ Նա սերտորեն աշխատել է խոցելի այնպիսի խմբերի հետ, ինչպիսիք են ներքին տեղահանվածները (IDP) և մարգինալացված կանայք ու երեխաները։ 2002-2004 թվականներին կազմակերպությունում եղել է երեխայի պաշտպանության պատասխանատու։


== Ծանոթագրություններ ==


== Արտաքին հղումներ ==
Support Committee for Fawzia Koofi
Պոմարոլո

Պոմարոլո (իտալերեն՝ Pomarolo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 2125 մարդ, բնակչության խտություն՝ 236 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38060։ Հեռախոսային կոդ՝ 0464։
Սուրբ Քրիստոֆերը համարվում է բնակավայրի հովանավոր սուրբը։ Տոնը նշվում է ամեն տարի հուլիսի 26-ին։


== Ծանոթագրություններ ==
Holiday (երգ, Lil Nas X)

«Holiday», ամերիկացի ռեփեր Lil Nas X-ի երգը, որը թողարկվել է 2020 թվականի նոյեմբերի 13-ին որպես սինգլ Columbia Records լեյբլում։ Կոմպոզիցիան նվիրված է Սուրբ ծնունդին և Ամանորին։


== Նախապատմություն ==
Երգի մասին առաջին անգամ հայտնի է դարձել 2020 թվականի նոյեմբերի 4-ին, երբ Lil Nas X-ն իր Instagram-յան էջում հրապարակել է  «nasvember» գրառումը։ Հաջորդ սնիպպետը և նրան ուղեկցող երաժշտական տեսահոլովակը հրապարակվել են նույն թվականի նոյեմբերի 8-ին Տամպա Բեյ Բաքանիրսի և Նյու Օռլեանս Սեյնթսի պրոֆեսիոնալ ֆուտբոլային թիմերի խաղի ժամանակ։


== Տեսահոլովակներ ==
«The Origins of Holiday» (թրեյլեր)«The Origins of Holiday» անվանումով երաժշտական տեսահոլովակը թողարկվել է 2020 թվականի նոյեմբերի 8-ին։ Տեսահոլովակի սկզբում ներառված է «Old Town Road» երգից մի հատված, որին ավելի ուշ փոխարինում է «Holiday» երգը։ Տեսահոլովակը պատմում է այն մասին, թե ինչպես են անսթափ Սանտային դուրս նետում սալունից, իսկ Lil Nas X-ը վերցնում նրա գլխարկը և տեսնում «Դու հաջորդ Սանտան ես» գրությունը։ Նրա ձին վերածվում է եղջերուի, իսկ ռեփերը դառնում է նոր Սանտա Կլաուս։ Հետագայում նա պատրաստվում է տեղափոխվել 2020 թվական, սակայն արդեն ժամանակի մեջ տեղափոխվելուց հետո կովբոյի կերպարով Մայքլ Ջեյ Ֆոքսը նրան նախազգուշացնում է․

«Holiday»Երգի տեսահոլովակի թողարկումը կայացել է 2020 թվականի նոյեմբերի 13-ին Lil Nash X-ի պաշտոնական YouTube-ալիքում, սինգլի թողարկման օրը։ Դրանում Lil Nas X-ը պատկերում է չորս կերպարներ, որոնք գտնվում են Սանտա Կլաուսի ֆուտուրիստական արհեստանոցում։ Գործողությունը տեղի է ունենում 2220 թվականի դեկտեմբեր 24-ին՝ Սուրբ ծննդյան օրը։ Այնուհետև նա սկսում է նվերներ բաժանել՝ կառավարելով բարձր տեխնոլոգիական սահնակ՝ կարմիր Dodge Challenger, որին լծված են եղջերու ռոբոտներ։ Տեսահոլովակում ներառված է նաև PlayStation 5 կոնսոլի գովազդային ինտեգրացիան, որը երաժիշտը պատրաստվում էր նվիրել երեխաներին։ Տեսահոլովակի ռեժիսորն է Գիբսոն Հազարդը։


== Թողարկում ==
2020 թվականի նոյեմբերի 10-ին Roblox-ը ներկայացրել է «Lil Nas X Concert Experience» ներկայացումը, որն անցկացվել է նույն թվականի նոյեմբերի 14-ին։ Համերգը թողարկվել է սինգլի առաջխաղացման համար, որտեղ Lil Nash-ը կատարել է իր բազմաթիվ հայտնի երգեր։ Որպես ամփոփում՝ միջոցառումը հաջող է ճանաչվել՝ ունենալով մոտ 33 միլիոն դիտում։


== Արձագանքներ ==
TNT Music-ից Ուլյանա Պիրոգովան նկատել է, որ «Holiday»-ում ռեփերը որոշել է փորձարկել ձայնը՝ հիմք ընդունելով «բոյկոտ թրեփ-բիտը» և  երգելով «հեշտ հիշվող մեղեդի»։


== Ձայնագրության մասնակիցներ ==
Tidal-ի տվյալներով.


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
(6836) Պարանալ

(6836) Պարանալ (անգլ.՝ Paranal), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 10-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,877633 ա. մ., առավելագույնը մոտենում է 2,6978 ա. մ. հեռավորության վրա և հեռանում 3,0575 ա. մ.։ Արեգակի շուրջ մեկ ամբողջական պտույտ է կատարում 1783 երկրային օրվա ընթացքում, իր ուղեծրով շարժվելով միջինում 0,201907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6836) Պարանալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեկուպերացիա (քաղաքականություն)

Ռեկուպերացիա (անգլ.՝ recuperation, վերականգնում, «առողջացում»), հասարակագիտության մեջ գործընթաց, որով քաղաքական արմատական գաղափարներն ու կերպաները խեղաթյուրվում են, կոոպտացվում, կլանվում, վնասազերծվում, ներառվում, կցվում են կամ ապրանքացվում են մեդիա մշակույթում և հասարակության մեջ և, հետևաբար, մեկնաբանվում են որպես չեզոք, անվնաս կամ ավելի համընդհանուր տեսակետ։ Ավելի լայն իմաստով, ռեկուպերացիան կարող է վերաբերել հիմնական մշակույթի կողմից ցանկացած դիվերսիոն խորհրդանիշների կամ գաղափարների մշակութային յուրացմանը (օրինակ` Չե Գևարայի նկարը որպես սոցիալիստական հեղափոխության շարժումների խորհրդանիշ)։
Ռեկուպերացիայի հայեցակարգը ձևակերպվել է Situationist International-ի անդամների կողմից, որն առաջին անգամ հրապարակվել է 1960 թվականին։ Տերմինը բացասական կոննոտացիա ունի, քանի որ այն սովորաբար պարունակում է արմատական ​​գաղափարների իմաստը հիմնովին փոխելու ենթադրյալ հետևանքները (ընկալվող, կամ` ոչ)՝ գերիշխող դիսկուրսի մեջ դրանց յուրացման կամ ներառվելու պատճառով։ Այն ի սկզբանե ընկալվել է որպես  détournement (հափշտակում/յուրացում) հայեցակարգի հակառակը, որտեղ պատկերները և այլ մշակութային արտեֆակտները փոխառվում են հիմնական աղբյուրներից և արմատական ​​մտադրություններով վերապրոֆիլավորվում են։


== Օրինակներ ==
Որոշ նախկին հակամշակութային ինքնադրսևորման միջոցները, որոնք քննադատները համարում են ռեկուպերացիոն (գոնե մասամբ) հետևյալն են. պանկ երաժշտությունն ու նորաձևությունը, ինչպիսիք են մոհաք սանրվածքը, պատռված ջինսերը և աքսեսուարները, ինչպիսիք են շան օձիքները; դաջվածքները; փողոցային արվեստը և մասնակցային արվեստը։
Բնապահպանական արդարադատության ջատագովները, որոնք կենտրոնացնում են սոցիալական շարժումները և շրջակա միջավայրի կայունության փոխակերպման դեմ դիմադրությունը, տեսնում են, որ անցումը դեպի կայունություն վերականգնվում է նրանց կողմից, ովքեր ձգտում են հետաձգել և կառավարել անցումը։
Մատնանշելով «պետական ​​լրատվամիջոցների էրոզիան» և կապիտալիստական ​​ռեալիզմը, Ահարոն Բաստանին գրել է «ինտերնետը կապիտալով ռեկուպերացնելու» մասին՝ ասելով, որ կորպորատիվ լրատվամիջոցների մշտական ​​ռեկուպերացման հետևանքները ներառում են ստատուս քվոյի ամրապնդումը, այլախոհության ճնշումը և գեղարվեստական արտահայտություն։
Սոցիալական արդարության ջատագովները ճանաչեցին Ջիմ Քրոուի մասին` The New Jim Crow գրքի հանրաճանաչ դիսկուրսը որպես ռեկուպերացիոն՝ պնդելով, որ այն թաքցնում է ԱՄՆ-ում զանգվածային բանտարկության վերլուծությունները հակահեղափոխական համատեքստային շրջանակներում։


== Տես նաև ==
Ավանգարդիզմ
Գրաքննություն


== Ծանոթագրություններ ==
Գրիգոր Սարգսյան

Գրիգոր Ալեքսանի Սարգսյան (դեկտեմբերի 25, 1920(1920-12-25), Սիսիան, Հայաստան - հունվարի 6, 1997(1997-01-06), Երևան, Հայաստան), հայ գրականագետ, բանասիրական գիտությունների թեկնածու, ԽՍՀՄ գրողների միության անդամ 1947 թվականից, ԽՄԿԿ անդամ 1943 թվականից Հայաստանի գրողների միության անդամ։


== Կենսագրություն ==
Ծնվել է 1920 թ.-ի դեկտեմբերի 25-ին, ՀԽՍՀ Սիսիանի շրջանի Շենաթաղ (այժմ՝ Լեռնաշեն) գյուղում։ 1937 թվականին վարտել է Երևանի Շահումյանի անվան միջնակարգ դպրոցը, 1941 թվականին՝ Երևանի համալսարանի  բանասիրական ֆակուլտետը։ 1941-1944 թվականներին ծառայել է խորհրդային բանակում, մասնակցել է Հայրենական մեծ պատերազմին։ Եղել է ճակատային «Առաջ հանուն հայրենիքի» թերթի աշխատակից։ 1944-1947 թվականներին սովորել է Երևանի համալսարանի ասպիրանտուրայում։ 1947 թվականին «Դանիել Վարուժան» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ Դասախոսում է համալսարանում։ Միաժամանակ բաժնի վարիչ և պատասխանատու քարտուղար է եղել «Բիբլոգրաֆիական ամսագիր», «Սովետական դպրոց», «Սովետական Հայաստան», «Սովետական գրականություն և արվեստ», «Գրական թերթ» պարբերականներում։ 1947-1949 թվականներին և աշխատել է ՀԿԿ Կենտկոմի պրոպականդայի և ագիտացիայի բաժնում որպես հրահանգիչ։


== Պարգևներ ==
Պարգևատրվել է Հայրենական պատերազմի I աստիճանի շքանշանով։


== Երկեր ==
Վարուժանի ստեղծագործական կյանքը, Երևան, ՀԽՍՀ ԳԱ, 1947, 56 էջ։
Ստ. Շահումյանը գրական քննադատ, Երևան, Երևանի համալսարանի հրատարակչություն, 1954, 40 էջ։
Հակոբ Հակոբյան, Երևան, Հայպետհրատ, 1955, 270 էջ։
Սուրեն Սպանդարյանը հրապարակախոս-քննադատ, Երևան, Հայպետհրատ, 1960, 180 էջ։
Գրական մարտաշխարհում, Երևան, Հայաստան, 1968, 378 էջ։
Մաքսիմ Գորկին հայ մարքսիստների գնահատմամբ, Երևան, Գիտելիք, 1968, 32 էջ։
Գեղարվեստական գրականության դերը պրոպագանդիստական աշխատանքում, Երևան, Գիտելիք, 1964, 23 էջ։
Հ. Հակոբյանի կյանքը, Երևան, Հայաստան, 1966, 211 էջ։
Հայ մեծ դրամատուրգը, Երևան, Հայաստան, 1976, 218 էջ։
Սըվաճյանը հրապարակախոս-երգիծաբան, Երևան։


=== Մամուլ ===
Սովետահայ գրականության վերելքի համար։ «Գրական թերթ», 1948, № 3-4:


== Ծանոթագրություններ ==
Մարտակերտի պաշտպանական շրջան

Մարտակերտի պաշտպանական շրջան, ՄՊՇ, (5-րդ ՊՇ), կազմավորվել է 1992 թ.-ի սեպտեմբերի սկզբին՝ համաձայն ԼՂՀ ինքնապաշտպանաթյան կոմիտեի նախագահի 1992 թ.-ի օգոստոսի 14-ի «Պաշտպանական շրջանների և շրջանային ուժերի ու միջոցների լրակազմի հաստիքակազմակերպչական կառուցվածքի կազմակերպման մասին» թիվ 002 հրամանի (հրամանատար՝ Ն. Դանիելյան)։ 4-րդ ՊՇ-ի ստեղծման ակունքներում կանգնած էին նաև Վ. Բալայանը, Լեոնիդ Ազգալդյանը և այլք։
ՄՊՇ-ի ստեղծման փուլում հակառակորդի վերահսկողության տակ էր ԼՂՀ Մարտակերտի շրջանի տարածքի գերակշիռ մասը, այդ թվում՝ շրջկենտրոնը։ Ռազմական գործողություններ են ընթացել Վաղուհաս-Վանք-Կիչան-Առաջաձոր բնագծում։ 1993 թ.-ի սկզբին սկսվել է Մարտակերտի շրջանի բռնազավթված գյուղերի և ԼՂՀ հյուսիսային տարածքների ազատագրումը, որին, ինչպես և մի շարք այլ խոշոր ռազմական գործողությունների, ակտիվ մասնակցություն են ունեցել 5-րդ ՊՇ-ի ստորաբաժանումները։ Մարտական գործողությունների ժամանակ զոհվել են ՊՇ-ի շուրջ 600 ազատամարտիկներ, շատերն արժանացել են մարտական շքանշանների և մեդալների։


== Տես նաև` ==
Մարտակերտի ազատագրման ռազմական գործողություն (1993)


== Ծանոթագրություններ ==
Լյուքսեմբուրգի ֆուտբոլի առաջնություն 1931-1932

Լյուքսեմբուրգի ֆուտբոլի առաջնություն 1931-1932, Լյուքսեմբուրգի 22-րդ ֆուտբոլի առաջնությունը։ Մրցաշարի չեմպիոն է դարձել «Ռեդ Բոյզը»։ Մրցաշարին մասնակցել է 8 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում
Դարկվեթ

Դարկվեթ (վրաց.՝ დარკვეთი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Ճիաթուրայից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 887 մարդ։


== Ծանոթագրություններ ==
Շերտավարագույր

Շերտավարագույր, զուգահեռ դասավորված փայտե, մետաղե կամ պլաստմասսե թիթեղներից բաղկացած վարագույր։ Շերտավարագույրը լինում է շրջանակին անշարժ ամրացված թիթեղներով (փակոցափեղկեր) և առանց շրջանակի՝ քուղով կամ տրեզով ամրացված թիթեղներով։ Շերտավարագույր օգտագործում են լույսի հոսքը կարգավորելու, արևի ճառագայթներից, անձրևից և փոշուց պաշտպանվելու համար։
Օդափոխման անցքերի շերտավարագույրը (օրինակ՝ խոհանոցում կամ սանհանգույցում) ծառայում է օդափոխությունը կարգավորելու համար։
Տարամչուկ

Տարամչուկ (ուկրաիներեն՝ Тарамчук), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Տարամչուկ ավանում բնակվում էր 197 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ձորագյուղի պատմության և մշակույթի անշարժ հուշարձանների ցանկ (Արագածոտնի մարզ)

Անվան այլ կիրառումների համար տե՛ս՝ Ձորագյուղի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արագածոտնի մարզի Ձորագյուղ գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 3 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կասպյան շահմահի

Կասպյան շահմահի, սևծովյան շահմահի (լատ.՝ Alburnus mento), ճառագայթալողակ ձկների ինֆրադասին պատկանող ծածանային ձկնատեսակ։
Ունի մի քանի տարատեսակներ, որոնք ապրում և բնադրում են խոշոր գետերում։ Անվանումը ծագել է իրանական շահմահի (պարսկերեն՝ ماهی سلطنتی) բառից, որը թարգմանաբար նշանակում է թագավորական ձուկ կամ արքայաձուկ։


== Տարածվածություն ==
Հիմնականում հանդիպում է Քուռ և Սեֆիդրուդ գետերում և դրանց վտակներում։ Արդյունագործածական նշանակություն ունի Ռուսաստանի Դաշնությունում, Թուրքիայում և Իրանում։
Համարվում է Իրանի ազգային ձկնատեսակներից մեկը։ Կասպյան շահմահի տարատեսակները ապրում են Սև, Ազովի և Արալյան ծովերում։


== Նկարագրություն ==
Կասպյան շահմահին մարմնի համաչափ կառուցվածք ունեցող ձկնատեսակ է։ Մեջքը մուգ է, կանաչավուն երանգով, իսկ կողքի հատվածն ու փորը ունեն արծաթափայլ գունավորում։
Լողակների հիմքը վարդագույն է, իսկ եզրի հատվածը՝ գորշ։ Ունի շատ համեղ և յուղոտ միս։ Երկարությունը հասնում է 40 սմ-ի, իսկ կշիռը՝ 800-1200 գ-ի։


== Ծանոթագրություններ ==
(783) Նորա

(783) Նորա (անգլ.՝ Nora), աստերոիդ աստերոիդների հիմնական գոտում։ Հայտնաբերվել է 1914 թվականի մարտի 18-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,344138 ա. մ., առավելագույնը մոտենում է 1,8093 ա. մ. հեռավորության վրա և հեռանում 2,879 ա. մ., իսկ Երկրի ուղեծրին Նորա աստերոիդը նվազագույնը մոտենում է 0,7988 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1310,91 երկրային օրվա ընթացքում, իր ուղեծրով շարժվելով միջինում 0,274618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(783) Նորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարասկինո

Մարասկին, մարասկինո (իտալերեն՝ Maraschino), անգույն, չոր, մրգային լիկյոր՝ պատրաստված մարասկինյան բալից (լատ.՝ Prunus cerasus var. marasca). բալը մանրացվում է կորիզի հետ միասին, որպեսզի խմիչքին դառը նուշի համ հաղորդի։ Իրական մարասկինը պահվում է 3 տարուց ոչ պակաս, խմիչքում ալկոհոլի առակայությունը 32 % է։


== Պատրաստում ==

Պատրաստման գործընթացը նման է կոնյակի պատրաստման գործընթացին։ Այնուհետև մարասկինոյին ավելացնում են շաքարային օշարակ, իսկ որոշ ժամանակ պահելուց հետո՝ ֆիլտրման փուլն է տեղի ունենում։ Մարասկինոն մրգային այլ լիկյորներից տարբերվում է նրանով, որ նրա արտադրության մեջ չի կիրառվում հյութ կամ մրգային էքստրակտ։


== Պատմություն ==
Մարասկինոյի արտադրությունն առաջին անգամ տեղի է ունեցել 1821 թվականին Խորվաթիայի Զադար քաղաքում։ 8 տարի անց այս խմիչքի արտադրության սեփականատերը՝ կոմերսանտ Ջիրոլամո Լուկսարդոն, ստացավ լիկյորի այս տեսակն արտադրելու մենաշնորհը։ Երկրորդ համաշխարհային պատերազմից հետո, երբ Զադարը հայտնվեց Հարավսլավիայի կազմում, Լուկսարդոյի ժառանգները Պադովայի մերձակայքում հիմնեցին նոր գործարան։ Այժմ նրանց լիկյորն արտադրվում է «Luxardo Maraschino» անվանման ներքո, իսկ խորվաթական մարասկինոն կրում է «Original Maraschino from Zadar» անվանումը։


== Կիրառություն ==
Մարասկինոն հաճախ կիրառվում է աղանդերների, պաղպաղակի, կոկտեյլների բաղադրատոմսերում կամ աղցաններում՝ հատուկ համ հաղորդելու համար։


== Տես նաև ==
Լիկյոր


== Ծանոթագրություններ ==


== Գրականություն ==
Похлёбкин, Вильям Васильевич Мараскин // Кулинарный словарь / Н. Петухова. — Москва: «Э», 2015. — С. 199. — 456 с. — 4000 экз. — ISBN 978-5-699-75127-3
Наталья Шинкарёва, Надежда Бондаренко Мараскино (мараскин) // Кулинарная энциклопедия / Ольга Ивенская. — Litres, 2017. — Т. 19.


== Արտաքին հղումներ ==
Մարասկինոյի իտալացի արտադրող Լուկսարդոյի պաշտոնական կայքը
Թանանամ (լեռ)

Անվան այլ կիրառումների համար տե՛ս՝ Թանանամ (այլ կիրառումներ)Թանանամ, լեռ Շարուր գավառում, համանուն գյուղից 7 կմ հարավ-արևմուտք՝  Նախիջևան—Երևան խճուղու աջ կողմում։ Ծովի մակարդակից ունի 1007 մ բարձրություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Էրիմանթոս

Էրիմանթոս (հուն․՝ Ερύμανθος), լեռ Հունաստանի արևմտյան պերիֆերիայի համանուն նոմոսում՝ Պելոպոնեսյան թերակղզու վրա։ Ունի մի քանի լեռնագագաթներ, որոնցից ամենաբարձրի՝ Օլեոնի բարձրությունը կազմում է 2223 մետր։
Էրիմանթոսը համարվում է Պելոպոնես թերակղզու չորրորդ ամենաբարձր լեռը։ Լանջերը՝ 1000-ից մինչև 1600 մետր բարձրություն ունեցող հատվածը, ծածկված է խիտ անտառներով։ Ավելի բարձրադիր շրջաններում տարածվում են ալպիական մարգագետիններն ու ամայի տարածությունները։
Հին հունական դիցաբանության մեջ Էրիմանթոս լեռը հիշատակված է որպես առասպելական լեռ, որտեղ բնակվել է կատաղի Էրիմանթոսյան վարազը։ Հերակլեսն իր սխրագործությունների շրջանակներում սպանում է վարազին և ազատագրում լեռը վայրենի հրեշից։


== Տես նաև ==
Էրիմանթոսյան վարազ


== Ծանոթագրություններ ==